Covid-19-statistieke: Meer as 200 nuwe sterftesArgieffoto ter illustrasie (Foto: Unsplash) Altesaam 622 551 mense in Suid-Afrika het nou reeds positief getoets vir Covid-19. Dr. Zweli Mkhize, minister van gesondheid, het Saterdagaand in sy gebruiklike verklaring gesê nog 238 pasiënte het intussen weens Covid-19 gesterf. Dié sterftes is onderskeidelik in Gauteng (81), Vrystaat (123), die Oos-Kaap (6), KwaZulu-Natal (19), die Wes-Kaap (9) aangemeld. Daarmee kom die land se dodetal op 13 981 te staan. Gauteng (25 222) het tans die meeste aktiewe gevalle van Covid-19 gevolg deur KwaZulu-Natal (14 724) en die Vrystaat met 13 420 aktiewe gevalle van die koronavirus. Volgens Mkhize het 536 694 pasiënte in Suid-Afrika egter reeds van die koronavirus herstel – ŉ herstelkoers van 86%. Nog 20 659 toetse is intussen uitgevoer. Die land het nou reeds 3 652 970 toetse sedert die uitbreek van die virus gedoen. Die meeste van die toetse is in die private sektor uitgevoer. Sterftes en persone wat herstel het: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.